﻿O fiică a Sebeşului de Sus, doctor în ştiinŃe medicale pe meridianele 
lumii: LUCIANA STĂNILĂ 
 
„MulŃi sebeşeni poartă numele Stănilă şi Bădilă! Sunt răspândiŃi prin 
Ńară, dar de te străduieşti, îi poŃi afla prin toată lumea, până departe, în 
Mexic, şi mulŃi dintre ei fac cinste satului nostru! Cel mai bun exemplu este 
Luciana Stănilă, profesor universitar la medicină, la Cluj, fata lui Dumitru 
Stănilă. Lucica este un om de nota 10, de care sebeşenii pot fi mândri!”  
Doctor în ştiinŃe medicale, profesor la Universitatea de Medicină şi 
Farmacie „Iuliu HaŃieganu” din Cluj, deŃinând într-un palmares de excepŃie 
cele mai înalte titluri academice, Luciana Stănilă este imaginea fidelă a 
femeii de carieră: inteligentă, ambiŃioasă, riguroasă, pentru care 
necunoscutul constituie întotdeauna o provocare. Predă timp de şapte ani la 
două universităŃi din Algeria, vizitează o mulŃime de Ńări din întreaga lume şi 
nu se lasă copleşită de temeri atunci când stă faŃă în faŃă cu aventura: e 
curajoasă şi participă la un safari în Namibia!  
Am vorbit de curând câteva zeci de minute cu doamna profesor la 
telefon şi am avut privilegiul de a afla o mulŃime de lucruri despre Domnia 
Sa. Cooperantă, deschisă, foarte simpatică şi cu un real simŃ al umorului, 
Luciana Stănilă a rememorat câteva momente semnificative din viaŃa şi 
cariera sa, dezvăluindu-mi, printre altele, principiile care i-au folosit drept 
jaloane în plan personal şi profesional. 
 
„În viaŃă, sunt două lucruri importante: familia şi cariera!” 
 
Iată filosofia de viaŃă a doamnei profesor Luciana Stănilă! Am 
povestit minute în şir despre nea Mitică şi Sebeşul de Sus, despre viaŃa şi 
experienŃa Domniei Sale. Este un om împlinit, trăieşte la Cluj, împărŃindu-şi 
timpul liber între Cluj, oraşul care a adoptat-o cu mulŃi ani în urmă, Sibiu şi 
Sebeşul de Sus, pe care nu uită să-l viziteze atunci când timpul îi permite. 
Casa pe care a moştenit-o de la familie în satul natal a vândut-o acum câŃiva 
ani, unei familii sărmane… Acum, doamna Luciana este pensionară şi se 
bucură de fiecare moment, încercând sentimentul împlinirii la porŃile 
senectuŃii. 
S-a născut în Sebeşul de Sus la 27 decembrie 1941, într-o familie de 
oameni cumsecade. Dumitru Stănilă, tatăl său, era din Sebeşul de Sus iar 
mama, care moare foarte tânără, când Luciana de-abia împlinise doi anişori, 
era din Sebeşul de Jos…  
Ce coincidenŃă stranie, mama lui Mitică Sinu murise când acesta avea 
trei ani! Iată doi copii rămaşi orfani de mamă care nu-şi vor aminti vreodată 
nici chipul şi nici mângâierile celor ce le-au dat viaŃă, doi copii care, în ciuda 
lipsei dragostei materne, primesc o educaŃie sănătoasă şi îşi urmează fiecare 
calea, reuşind să-şi împlinească visele şi să-şi facă un rost în viaŃă. Luciana 
era mică, avea doar şapte ani când Dumitru Sinu a plecat din România. Nea 
Mitică îşi aminteşte însă de Lucica de-atunci, pentru că mama vitregă a lui 
era bună prietenă cu bunica Lucicăi şi între cele două familii relaŃiile erau 
foarte apropiate. Este crescută de bunica din partea tatălui până la vârsta de 
şase ani, când tatăl său se recăsătoreşte cu o femeie inimoasă şi 
descurcăreaŃă. Ea va avea grijă de Luciana, ca de copilul ei. Se mută la Cluj, 
şi Dumitru Stănilă ajunge secretarul FacultăŃii de Medicină.  
După absolvirea şcolii primare, Luciana Stănilă urmează cursurile 
Liceului „George Coşbuc” (Liceul nr. 2) din Cluj. Anul 1959 aduce mare 
bucurie în familia Stănilă, pentru că Luciana devine studentă la medicină 
(absolvind, apoi, facultatea cu rezultate deosebite). Stagiatura o face în 
oraşul de pe malul Someşului Mic, în perioada 1965-1966, după care se 
înscrie imediat la doctorat, urmând cursurile la zi (1966-1969).  
În trei ani de muncă asiduă, de studiu intens şi cercetare, publică mai 
multe referate şi articole de specialitate. Rezultatele cercetărilor efectuate îi 
aduc satisfacŃie, culminând cu finalizarea şi susŃinerea tezei de doctorat.  
 
O carieră de succes 
 După ce-şi susŃine teza de doctorat, în 1970, performanŃele obŃinute o 
impulsionează să pătrundă tot mai adânc tainele domeniului în care se 
specializase şi pleacă pentru trei luni în Germania (1 septembrie - 1 
decembrie), unde lucrează alături de specialiştii germani într-un laborator de 
biologie celulară. Este primul contact cu străinătatea, care se pare că-i va 
deschide tinerei doctor în microbiologie, apetitul pentru munca în afara 
graniŃelor. În timpul şederii în Germania face o scurtă călătorie în FranŃa. 
Cum securitatea comunistă era foarte vigilentă, Luciana Stănilă este 
chestionată imediat asupra motivului deplasării sale în FranŃa. Societatea 
românească a acelor timpuri era în plină efervescenŃă comunistă, iar 
deplasările în străinătate se puteau face numai după îndelungi verificări ale 
solicitanŃilor. Absolut totul trebuia raportat sub forma acelor vestite 
informări scrise, care, după evenimentele din decembrie 1989, pre mulŃi au 
să popească…  
Pe parcursul următorilor aproape patru ani, până în 1974, Luciana 
Stănilă este asistent universitar în cadrul UMF Cluj, făcând parte din corpul 
profesoral al catedrei de microbiologie.  
Prin anii ’70, graŃie protocoalelor încheiate între guvernele României 
şi cele ale Ńărilor mai puŃin dezvoltate din Africa de Nord, cu precădere 
Algeria şi Maroc, pe fondul unei crize acute de cadre didactice în instituŃiile 
de învăŃământ din aceste Ńări, un mare număr de profesori români, din toate 
domeniile, vor preda în şcolile africane. Luciana Stănilă pleacă în baza unui 
contract de cinci ani în Algeria, unde ocupă funcŃia de şef de catedră la 
Facultatea de Medicină din capitala Ńării, Alger (1974-1979). 
Revine la Cluj în cadrul UniversităŃii de Medicină şi Farmacie (UMF) 
„Iuliu HaŃieganu”, unde urcă o treaptă profesională, ajungând conferenŃiar 
universitar. Rămâne la universitatea clujeană până în 1983, când se întoarce 
în Algeria. În intervalul acesta, îi pierde, unul după altul, pe cei dragi din 
familie: în 1980, mama sa vitregă se stinge din viaŃă. Tatăl său, Dumitru 
Stănilă îşi urmează soŃia la scurt timp, în 1981, ca apoi, în 1982, să plece la 
cele veşnice şi bunica ce i-a fost atât de dragă – mama tatălui său, astfel că, 
doamna Stănilă se va dedica în exclusivitate profesiei. 
Pe parcursul derulării celui de-al doilea contract cu Algeria, activitatea 
Lucianei Stănilă se desfăşoară la Constantine (al treilea oraş algerian, ca 
mărime), în calitate de conferenŃiar la facultatea de medicină din localitate. 
În anul 1984, în timpul şederii sale în Algeria, reuşeşte să viziteze Egiptul. 
Revine în România în anul 1985 şi va lucra, până la vârsta de 
pensionare, la UMF „Iuliu HaŃieganu” din Cluj, urcând, treaptă cu treaptă, în 
ierarhia profesională, după cum urmează: 
1985 - 1990 – asistent universitar; 
1990 - 1993 – şef de lucrări; 
1993 - 2004 – conferenŃiar universitar; 
2004 - 1 octombrie 2007 – profesor universitar. 
În toată această perioadă, Luciana Stănilă continuă cercetările în 
domeniul în care se specializase şi predă cursuri universitare multor 
generaŃii de tineri. În acelaşi timp, publică o sumedenie de articole şi lucrări 
de specialitate. Editează astfel mai multe cărŃi, unele traduse şi în limbile 
franceză şi engleză, ce vor deveni materiale de studiu pentru viitorii medici 
şi mijloace de informare pentru cei care deja lucrează în domeniu. Amintesc 
aici câteva titluri: Microbiologia bolii parodontale, 1993, Microbiologia 
cavităŃii orale, 1994, General bacteriology and virology, 2001 (editată şi în 
limba franceză în anul 2003) şi altele.  
În 2007, doamna profesor Stănilă se pensionează, însă continuă să 
colaboreze cu UMF Cluj, în sistem plata cu ora. Ar fi avut posibilitatea să 
lucreze oriunde în lume în profesia în care era senator de drept, însă a iubit 
dintotdeauna universitatea clujeană, a iubit Clujul, oraşul în care s-a format 
ca om şi profesionist; în plus, şcoala medicală clujeană este renumită în 
Europa şi în întreaga lume, medicii putându-se remarca şi aici la fel de bine 
ca în orice Ńară din lume.  
 
UMF „Iuliu HaŃieganu” – Pepiniera valorilor medicinei româneşti şi 
internaŃionale 
 
ŞtiinŃa medicală este cea mai apropiată de suflet, fiind cea mai 
apropiată de om – spunea Iuliu HaŃieganu (1885-1959), eminentul clinician, 
organizatorul serviciului medical transilvănean după al Doilea Război 
Mondial, al cărui nume îl poartă astăzi universitatea de medicină clujeană. 
Autor a numeroase lucrări ştiinŃifice şi articole de specialitate, Iuliu 
HaŃieganu este fondatorul şcolii medicale clujene şi simbolul universităŃii 
din oraşul de pe malul Someşului Mic. 
TradiŃia educaŃiei medicale clujene este cunoscută pe toate 
meridianele lumii. Avându-şi începuturile încă din Evul Mediu, a cunoscut o 
dezvoltare de amploare la sfârşitul secolului al XIX-lea şi începutul 
secolului XX. Victor Babeş, renumit specialist în domeniul microbiologiei, 
Emil RacoviŃă, explorator polar şi fondator al biospeologiei, Iuliu Moldovan, 
pionier al politicilor de sănătate publică, Iuliu HaŃieganu, clinicianul strălucit 
al Transilvaniei, Octavian Fodor, întemeietorul gastroenterologiei în 
România, Valeriu Bologa, unul dintre cei mai importanŃi istorici ai 
medicinei din Europa şi alŃi iluştri profesori şi cercetători s-au numărat 
printre specialiştii universităŃii medicale clujene care i-au ridicat cota şi 
prestigiul, punându-şi în slujba ştiinŃelor medicale, şi în speŃă a omului, toată 
inteligenŃa şi munca lor. 
StudenŃii absolvenŃi ai universităŃii medicale clujene au demonstrat de 
asemenea calitatea studiilor efectuate aici prin profesionalismul ce i-a făcut 
cunoscuŃi pretutindeni în lume. Corpul profesoral de excepŃie a avut ocazia 
să se perfecŃioneze, mai ales după 1989, în unităŃi similare din Europa 
Occidentală sau Statele Unite. 
CondiŃiile de studiu create, spaŃiile de învăŃământ modernizate şi 
dotările laboratoarelor cu tehnică modernă, alături de institutorii de marcă, 
au atras tot mai mulŃi studenŃi străini, UMF Cluj devenind o instituŃie 
internaŃională, în care studenŃii pot desluşi tainele medicinei în limbile 
engleză şi franceză.  
 Luciana Stănilă a avut o contribuŃie esenŃială la înfiinŃarea secŃiilor 
universităŃii cu predare în limbi străine: linia engleză, în 1998, ea însăşi 
predând în limba lui Shakespeare până în 2004, şi linia franceză, în anul 
2000. Îmi spunea distinsa doamnă profesor că la întoarcerea din Africa, avea 
o grupă formată aproape în exclusivitate din tunisieni, aşa că este lesne de 
înŃeles faptul că înfiinŃarea secŃiilor cu predare în limbi străine devenise o 
necesitate. 
Iată cum prezintă astăzi Profesor Doctor Constantin Ciuce, Rectorul 
UniversităŃii de Medicină şi Farmacie „Iuliu HaŃieganu” din Cluj, instituŃia 
în fruntea căreia se află: 
StudenŃii noştri au posibilitatea să studieze în condiŃii foarte moderne 
şi să participe la cursuri în amfiteatre bine dotate. La dispoziŃia studenŃilor 
se află o bibliotecă bogată, cu un serviciu personalizat. Timpul liber poate fi 
petrecut la baza sportivă a universităŃii noastre, sau prin participarea la 
activităŃile culturale, atât de variate în oraşul nostru, dar şi prin vizitarea 
punctelor turistice ale zonei. Taxele de şcolarizare sunt foarte accesibile, iar 
costul vieŃii nu este ridicat. 
Oraşul Cluj Napoca este situat în inima Transilvaniei, este un oraş 
frumos, cu o bună infrastructură, cu o bogată viaŃă culturală, cu foarte 
mulŃi tineri ce studiază în cele şase universităŃi. Amprenta multiculturală 
datează de peste 1.000 de ani, iar locuitorii clujeni sunt toleranŃi şi 
prietenoşi. MulŃi dintre foştii studenŃi la medicină s-au îndrăgostit de acest 
oraş şi s-au stabilit aici, întemeind o familie. În glumă, se poate spune că 
acesta este singurul pericol care îl pândeşte pe cel/cea care ar vrea să 
studieze aici. 
Suntem mândri să vă invităm să citiŃi aceste rânduri şi, ca urmare, să 
veniŃi să ne vedeŃi lucrând.” 
Îmi vorbise doamna profesor despre UMF Cluj cu un respect deosebit. 
S-a simŃit legată de tot ce însemna acestă a doua sa casă şi, chiar dacă a 
profesat şapte ani pe alte meridiane, nu s-a gândit vreodată să se stabilească 
în altă parte. ExperienŃa anilor petrecuŃi în Algeria n-a făcut altceva decât să-
i deschidă căile cunoaşterii spre o altfel de lume, dar, prin revenirea la Cluj, 
a simŃit împlinirea. 
 
O experienŃă palpitantă – şapte ani în Algeria! 
 
După câştigarea independenŃei Algeriei, în 1962, odată cu plecarea în 
masă a francezilor, forŃa intelectuală a Ńării a scăzut considerabil. Primii ani 
ce au urmat au fost marcaŃi de frământări sociale şi politice care au imprimat 
Ńării o stare de instabilitate. Începând cu 1965, timp de aproape 25 de ani, 
Algeria cunoaşte o stabilitate relativă, sub socialismul unipartid al 
preşedintelui Houari Boumédiènne.  
Cum evoluŃia economică şi socială a unui stat este în strânsă legătură 
cu nivelul de pregătire al populaŃiei, în Algeria este iniŃiată o reformă a 
învăŃământului, care impune comasarea unui număr însemnat de cadre 
didactice aduse din străinătate, în şcolile algeriene. În vederea materializării 
acestei reforme, Algeria a încheiat protocoale de colaborare cu Ńările 
lagărului socialist, printre care Polonia, Bulgaria şi, mai ales, România, de 
unde sute de cadre didactice aparŃinând tuturor formelor de învăŃământ au 
venit să predea în Algeria. În baza unui astfel de protocol a ajuns aici şi 
Luciana Stănilă. 
Făcând o trecere în revistă a perioadei petrecute în Algeria, Luciana 
Stănilă mi-a povestit câteva lucruri interesante: Algeria este o Ńară frumoasă, 
are o coastă asemănătoare Coastei de Azur, deosebindu-se însă prin faptul 
că nu este amenajată la fel de frumos. Au munŃii Atlas, care o traversează în 
nord, iar în partea de sud, deşertul algerian, o poartă deschisă spre Sahara. 
Oraşele cele mai importante sunt Alger, Oran şi Constantine, dar cel mai 
frumos, nu numai din Algeria, ci din toate Ńările maghrebiene, este Algerul. 
Însă Algeria de astăzi nu mai este ca cea de-atunci. Fundamentaliştii au 
câştigat teren, şi se pare că Ńara aceasta nu mai este atât de sigură... Într-
adevăr, evenimentele recente din Algeria şi Ńările vecine, ca de altfel 
frământările politice şi sociale din toată lumea arabă, vin să confirme spusele 
doamnei profesor. 
Algeria se întinde pe o suprafaŃă de 2.378.907 kilometri pătraŃi. 
Statisticile consultate mi-au furnizat informaŃia conform căreia, la 1 
ianuarie 2011, populaŃia Algeriei era de 36.300.000 de locuitori.  
 
Algeria este una dintre cele trei Ńări ale Africii de Nord cunoscute sub 
denumirea de Ńările maghrebiene, însă, prin istoria lor, şi Egiptul, parŃial şi 
Libia şi Mauritania, au multe trăsături comune cu primele trei (în limba 
arabă Maghrib înseamnă Vest). O zicală arabă spune că Magreb este o 
pasăre sfântă. Trupul ei este Algeria, aripa sa dreaptă, Tunisia, iar cea 
stângă, Marocul (Wikipedia). 
Doamna Luciana îi cataloga într-un mod original, spunându-mi că 
marocanii sunt consideraŃi a fi artizanii Maghrebului, algerienii sunt Ńăranii 
acestuia, iar tunisienii, intelectualii.  
În Algeria, Luciana Stănilă lucrează în două etape: 1974-1975, în 
capitala Alger, iar între 1983 şi 1985, în oraşul Constantine, în cadrul 
facultăŃilor de medicină din cele două oraşe. Salariul n-a fost cine ştie ce: cel 
aferent primului contract era foarte mic, deoarece statul român îşi lua 
întotdeauna partea. Al doilea contract a fost ceva mai avantajos, retribuŃia 
fiind ceva mai mare, în jur de 1.500 de dolari, din care impozitul pe care-l 
lăsa statului român era de 1.000 de dolari, iar restul de 500 erau ai ei. Statul 
român a făcut multă valută prin aceste reŃineri, nestipulate în nicio lege 
internaŃională. Dar, totuşi, câştigul era superior celui din Ńară. 
Perioada petrecută în Algeria a fost una palpitantă – mărturiseşte 
doamna Luciana –, în primul rând pentru că am luat contact cu o lume 
diferită de cea în care trăisem, cu alte obiceiuri şi altă cultură şi în al doilea 
rând, pentru că toŃi trăiam sub impactul fricii de a nu cădea în dizgraŃia 
celor de la ambasadă. Dacă cineva sufla ceva despre tine la ambasadă, 
aveai toate şansele să te trimită acasă şi să nu mai părăseşti România 
niciodată. 
Când a plecat prima oară în Algeria, avionul cu care călătorea 
transporta 180 de persoane, cei mai mulŃi, profesori, restul, membri ai 
familiilor lor. Foarte mulŃi români au avut atunci astfel de contracte. În 
schimb, în 1983, când Luciana Stănilă a plecat din nou, doar 12 dintre 
pasagerii avionului călătoreau în acelaşi scop cu ea, în Algeria. Deja 
algerienii îşi formaseră cadre didactice indigene şi numărul străinilor care 
predau în şcolile lor scăzuse considerabil. 
Nu mi-am făcut nici măcar un prieten algerian, deşi păreau prietenoşi. 
Nu-Ńi inspirau nicio încredere – mi-a spus Luciana Stănilă, şi apoi mi-a 
povestit despre atitudinea şi condiŃia femeii în societatea algeriană, care au 
uluit-o. Era interesată de aspectele legate de viaŃa celor în mijlocul cărora 
trăia, de cultura şi tradiŃiile algeriene, dar mai cu seamă de felul în care este 
tratată femeia în familie şi societate.  
Are ocazia să participe la o nuntă algeriană şi o face fără ezitare. 
BineînŃeles că surprizele n-au contenit să apară. A fost uimită să vadă că la 
nuntă, mireasa era izolată de restul nuntaşilor, stătea singură într-o cameră. 
Femeile petreceau într-o încăpere, iar bărbaŃii, separat, în alta. Au servit 
masa întâi bărbaŃii, şi de-abia când au terminat, au fost servite femeile. Un 
vas mare, cu un fel de ciorbă, era aşezat în mijlocul încăperii, şi din el au 
mâncat cele şapte femei prezente. Felul doi era o combinaŃie ciudată: un soi 
de pilaf cu dulceaŃă. Asta n-a fost chiar aşa de rău, că putea să servească 
fiecare din acel vas, cu o furculiŃă – îmi spunea râzând doamna Stănilă. 
Probabil, în timpul mesei şi-o fi amintit cum sunt nunŃile în România, cu 
aperitivele acelea bogate, depăşind marginile farfuriei, şi supa cu tăieŃei de 
casă, cu friptura bine rumenită în cuptor şi inegalabilele sarmale! 
Ei, dar acum vine momentul forte al evenimentului: mirele şi mireasa 
au dispărut… toată lumea aştepta nerăbdătoare să vadă cearceaful! S-a 
consumat şi acest moment… şi mireasa a scăpat cu obrazul curat! Dar cu 
cearceaful… pătat! 
În cei şapte ani algerieni, au existat multe momente inedite în viaŃa 
doamnei Stănilă – a avut ocazia să cunoască îndeaproape oamenii şi tradiŃiile 
lor, să le pătrundă tainele şi să le guste valorile culturale tradiŃionale. Însă 
nici de tensiuni nu a dus lipsă, pentru că toŃi cei veniŃi din Ńară să lucreze aici 
erau suspectaŃi în permanenŃă de către securiştii ambasadei române din 
Alger de posibila rătăcire şi rămânere prin vreo Ńară occidentală. Au fost 
multe cazuri de acest gen: de exemplu, îmi spunea Luciana Stănilă că la 
prima descindere în Algeria, avionul cu care a călătorit a făcut escală la 
Zurich, în ElveŃia. Deşi aeroportul era bine securizat, două dintre familiile 
din grupul lor au reuşit să dezerteze, creând un precedent şi motivând într-o 
oarecare măsură atitudinea angajaŃilor de la ambasadă. Din prima tranşă de 
profesori care au plecat în Algeria odată cu ea, cu puŃin peste jumătate s-au 
întors în România, restul au reuşit să se strecoare şi să emigreze, cei mai 
mulŃi dintre ei ajungând în Canada, la Quebec, via Paris. Prin 1985, şi 
Luciana Stănilă fusese tentată să facă un astfel de gest, pentru că toŃi trăgeau 
de ea să rămână, dar n-a făcut-o. Îşi aminteşte cum unul dintre lucrătorii 
ambasadei române, un tip arogant şi foarte răutăcios, parcă adulmecându-i 
intenŃia, i-a spus că drumul de întoarcere spre România trece prin… 
Occident! 
După cum îmi precizase încă de la începutul convorbirii noastre, 
familia şi profesia constituiau două lucruri esenŃiale în viaŃa sa. Avea două 
persoane dragi, la care Ńinea foarte mult: bunica din partea tatălui, pe care o 
vizita ori de câte ori ajungea în Ńară, la Sebeşul de Sus, şi pe tatăl ei. În 
timpul primului contract cu Algeria, doamna Stănilă îşi duce tatăl în vizită, 
pentru o perioadă de trei săptămâni. Când au plecat spre Algeria, au făcut un 
popas la Roma. Asftel a văzut şi Dumitru Stănilă Italia. Apoi, la întoarcerea 
în Ńară, au luat vaporul până la Marsilia şi de-acolo s-au îndreptat spre Paris: 
i-a arătat şi FranŃa! Era împăcată că îi făcuse o mare bucurie tatălui său. 
Cei şapte ani de Algeria au sporit setea de cunoaştere a doamnei 
profesor şi plăcerea de a călători şi a vizita cât mai multe Ńări şi continente, 
ceea ce a şi făcut în anii ce au urmat. 
 
Călătoare prin lumea-ntreagă 
 
Fiind la Constantine, în a doua perioadă de lucru în Algeria, Luciana 
Stănilă face o excursie în Egipt. Fascinată de miturile faraonilor, dornică să 
viziteze Egiptul cu vestita Vale a Regilor şi enigmaticele piramide, cu lunca 
Nilului şi vechile oraşe egiptene, călătoreşte de la Cairo până la Aswan, 
trăind o experienŃă unică. 
După ce îşi încheie misiunea în Algeria, mai precis, după deschiderea 
graniŃelor României ca urmare a evenimentelor din decembrie 1989, ajunge 
din nou în Africa neagră, cum îi spune doamna profesor continentului 
african, dar de data aceasta merge în Namibia. Avea acolo prieteni români, 
cărora le face o vizită. Nu se sfieşte să trăiască senzaŃionalul şi participă la 
un safari. A fost o experienŃă unică, palpitantă. 
 
Dar nu s-a oprit aici cu călătoriile, voia să vadă şi continentul nord-
american, şi merge la Ambasada americană de la Bucureşti, pentru viză. 
Când i-a văzut consulul paşaportul şi viza de Namibia şi a auzit că a făcut 
safari, s-a uitat la ea într-un mod mai ciudat. Sesizându-i privirea, doamna 
Stănilă se gândea în sinea ei: ăsta zice că-s nebună, precis nu-mi dă viza! 
Dar a primit-o, şi în acelaşi an, 1992, traversează Atlanticul şi face prima 
vizită în Statele Unite. A fost atunci în zona Chicago, statul Michigan, unde 
avea foarte mulŃi consăteni şi rude. Neamul Stănilă este răspândit peste tot în 
America şi în lume, ştiam acest lucru de la nea Mitică. Şi el descinde dintr-o 
ramură a acestui neam, având unul dintre bunici cu numele Stănilă – bunicul 
din partea mamei, Ion, poreclit łiglaru’. 
Au urmat mai multe vizite ale Lucianei Stănilă în Statele Unite: a fost 
la Chicago, Seattle, San Francisco, Los Angeles, Las Vegas şi Phoenix. A 
ajuns şi în Florida, undeva lângă Boca Raton. A profitat de faptul că se afla 
pe pământ american şi a vizitat şi câteva oraşe din Canada. I-a plăcut foarte 
mult la Vancouver. 
În America de Sud a ajuns în Brazilia, în oraşul carnavalurilor, Rio de 
Janeiro.  
Vizitând bătrâna Europă, i-a rămas la suflet insula Santorini, din 
Marea Egee, cea mai frumoasă din salba de insule greceşti ce străjuiesc cu 
legendele lor, Ńara uneia dintre cele mai vechi civilizaŃii, civilizaŃia greacă. 
 
„Mă consider un om împlinit!” 
 
Luciana Stănilă este un om împlinit: a reuşit să urce cea mai înaltă 
treaptă academică, profesor universitar doctor în microbiologie la una dintre 
cele mai cunoscute universităŃi medicale europene, Universitatea de 
Medicină şi Farmacie „Iuliu HaŃieganu” din inima Transilvaniei. A format 
şi modelat, graŃie cunoştinŃelor şi priceperii sale didactice, mii de studenŃi 
aparŃinând multor generaŃii ce i-au trecut prin mână, atât la universitatea 
clujeană, cât şi în cei şapte ani petrecuŃi în Algeria.  
 
A călătorit mult, bucurându-se de frumuseŃile şi misterele lumii, însă 
i-au rămas în suflet satul natal, imaginea celor care au înconjurat-o mereu cu 
dragoste şi amintirile copilăriei. Nu şi-a uitat niciodată originile, Sebeşul de 
Sus din Mărginimea Sibiului, vizitându-l cu drag, ori de câtre ori timpul i-a 
permis. Şi-a iubit neamul şi familia ce a înconjurat-o mereu cu grijă şi 
dragoste.  
Astăzi, cei dragi ai săi îi simt gândurile pline de dragoste şi 
recunoştinŃă, de-acolo din cer, de Sus… Dar rudele şi consătenii îi sunt 
aproape. Se implică în viaŃa culturală a Sebeşului de Sus, în organizarea 
acelor întâlniri devenite tradiŃionale, Fiii satului.  
Chiar dacă sunt la mii de kilometri depărtare, Luciana Stănilă şi nea 
Mitică Sinu Ńin legătura. Nicole şi Mitică Sinu au primit-o cu drag în 
Arizona, când a avut ocazia să viziteze împreună cu ei oraşul şi 
împrejurimile, şi au retrăit pentru câteva zile amintirile împletite în fire de 
dor, despre Sebeşul de Sus şi despre consătenii lor.  
După ce am vorbit cu doamna profesor Stănilă minute multe la 
telefon, într-o atmosferă destinsă, deschisă şi deosebit de plăcută, aflând 
atâtea despre viaŃa şi cariera Domniei Sale, am înŃeles şi mai bine de ce nea 
Mitică, atunci când povesteşte de ea, rosteşte cu atâta naturaleŃe: Lucica! 
Octavian Curpaş 
Phoenix, Arizona 
septembrie 2011 
 
 
 
